Document ID: /roh_data/filtered/fineweb-2-filterrobots_roh.jsonl.gz/52892

Las autoritads svizras online
Ils raischens pon transmetter differents agents patogens. Las duas malsognas las pli frequentas èn:
Ils raischens prefereschan ils guauds da feglia cun chagliom spess, ils urs dal guaud e las vias da guaud. Els vivan sin plantas bassas (fin 1,5 m) e sa laschan crudar sin animals da sang chaud (umans u animals) che van sperasvi. La spezia da raischens la pli derasada en Svizra è la setga (ixodes ricinus).
Tut las regiuns, en las qualas i dat raischens, valan sco zonas da ristga per la borreliosa.
L’entira Svizra, cun excepziun dals chantuns Genevra e Tessin, vala sco zona da ristga.
Uschia As protegis Vus cunter ils raischens:
I na dat nagina vaccinaziun cunter la borreliosa. Questa malsogna è pli frequenta che la FSME e po vegnir tractada cun antibioticums.
I dat ina vaccinaziun cunter la FSME che l’Uffizi federal da sanadad publica recumonda a tut las persunas, en general a partir da 6 onns, ch’abiteschan u passentan ina part da lur temp en in territori da ristga (l’entira Svizra, cun excepziun dals chantuns Genevra e Tessin). La vaccinaziun n’è betg necessaria per persunas che n’han nagina ristga d’exposiziun (guardar survart). Per che la vaccinaziun saja efficazia, sto ella vegnir fatga gia pliras emnas avant l’exposiziun a raischens. Ils custs da questa vaccinaziun vegnan surpigliads u da l’assicuranza obligatorica per la tgira da malsauns (main la resalva persunala e la franschisa) u da la patruna resp. dal patrun (en cas d’ina exposiziun causa la professiun). I n’exista nagin tractament specific da questa malsogna.
Tenor la giurisdicziun vala ina piztgada d’in raischen sco accident. Sche Vus avais in’assicuranza d’accidents, stuais Vus – en cas che Vus visitais ina media u in medi – annunziar là la piztgada.